पुलिस ने कहा- रोहिणी से विकासपुरी जा रहे थे तीनों, रास्ते में कहासुनी पर की मारपीट
Delhi Mangolpuri Girl Kidnapping And Assault Case - दिल्ली के मंगोलपुरी इलाके में एक लड़की अपहरण का वीडियो सोशल मीडिया पर वायरल हुआ है। इस वीडियो में एक कार में दो-तीन लोग एक लड़की को मारते-पीटते कार में जबरन बैठाते हुए नजर आ रहे हैं
दिल्ली के मंगोलपुरी इलाके में एक लड़की से मारपीट का वीडियो सोशल मीडिया पर वायरल हुआ है। इस वीडियो में एक कार में दो लोग एक लड़की को मारते-पीटते कार में जबरन बैठाते हुए नजर आ रहे हैं। दिल्ली पुलिस ने कहा कि कार में हरियाणा नंबर प्लेट थी और यह प्राइवेट कैब थी। वीडियो की मदद से पुलिस इन लोगों की पहचान करने में जुट गई है।
पुलिस के मुताबिक सीसीटीवी फुटेज से पता चला है कि कैब को आखिरी बार गुरुग्राम में इफको चौक के पास शनिवार रात 11.30 बजे देखा गया था।
रोहिणी से विकासपुरी के लिए बुक की थी कैब
पुलिस के मुताबिक वीडियो में दिख रहे तीन लोगों ने रोहिणी से विकासपुरी के लिए उबर ऐप के जरिए कैब बुक की थी। कैब को आखिरी बार गुरुग्राम में इफको चौक के पास शनिवार रात 11.30 बजे देखा गया था। रास्ते में तीनों के बीच कहासुनी हुई, जो बाद में मारपीट में बदल गई।
इसी बीच लड़के ने लड़की को घसीटते हुए कार में बैठाया और बाद में घूंसे भी मारे। इसके बाद तीनों यात्री कहां उतरे, इसका पता लगाया जा रहा है।
किसी ने नहीं की लड़की की मदद
वीडियो बनाने वाला शख्स भी ट्रैफिक में था, जो इस पूरी घटना का वीडियो बनाता है। इतना ही नहीं कैब का ड्राइवर भी उसकी मदद नहीं करता है। वीडियो सामने आने के बाद दिल्ली पुलिस ने खुद इस मामले की जांच करने का जिम्मा उठाया। उसने कैब ओनर का पता लगाने एक टीम गुरुग्राम भी भेजी थी। यह टैक्सी शैलेंद्र के नाम से रजिस्टर्ड थी।
इस वीडियो के सामने आते ही दिल्ली महिला आयोग ने मामले पर जांच के लिए कहा है। DCW ने कहा- परेशान करने वाली बात यह है कि बिजी ट्रैफिक वाली सड़क पर महिला के साथ मारपीट की गई, फिर भी पीड़ित की मदद के लिए कोई आगे नहीं आया।
बीच सड़क मारपीट की ये खबरें भी पढ़ें...
जालौन में बीच सड़क पर सालों ने जीजा को पीटा
जालौन में बीच सड़क पर जीजा सालों का हाई वोल्टेज ड्रामा देखने को मिला। जहां सालों ने एक साथ मिलकर अपने जीजा के साथ बीच सड़क पर बेरहमी से मारपीट की। इस मारपीट के दौरान सड़क पर जाम लग गया। मारपीट को देखते ही आस-पास मौजूद लोग दहशत में आ गये और यहां वहां भागने लगे। पढ़ें पूरी खबर...
इटावा में पति-पत्नी और साली के बीच मारपीट का VIDEO
इटावा में बीच सड़क पर पति-पत्नी और साली के बीच हाईवोल्टेज ड्रामा देखने को मिला। जहां पति ने पत्नी को सड़क पर लात-घूसों से पीटा और ट्रक के सामने धक्का देने का भी प्रयास किया। जिससे वह घायल हो गई। बहन को पिटता देख गुस्साई साली ने जीजा के सिर पर ईंट मारकर घायल कर दिया। पढ़ें पूरी खबर...